Babelscape/SREDFM huggingface dataset:
मिशन मंगल

मिशन मंगल एक आगामी 2019 भारतीय हिंदी-भाषा की ड्रामा फिल्म है जिसका निर्देशन जगन शक्ति द्वारा किया गया है और इसे संयुक्त रूप से केप ऑफ गुड फिल्म्स, होप प्रोडक्शंस, फॉक्स स्टार स्टूडियो, अरुणा भाटिया और अनिल नायडू द्वारा निर्मित किया गया है। फिल्म में अक्षय कुमार, विद्या बालन, तापसी पन्नू, नित्या मेनन, कीर्ति कुल्हारी, शरमन जोशी, एचजी दत्तात्रेय और सोनाक्षी सिन्हा जैसे कलाकारों की टुकड़ी है और भारतीय अंतरिक्ष अनुसंधान संगठन के वैज्ञानिकों की कहानी पर आधारित है, जिन्होंने मार्स ऑर्बिटर में योगदान दिया है। मिशन, जिसने भारत के पहले अंतःविषय अभियान को चिह्नित किया।

फिल्म के लिए प्रधान फोटोग्राफी नवंबर 2018 में शुरू हुई, [4] [५] और इसे १५ अगस्त २०१ ९ को भारत में नाटकीय रूप से रिलीज़ किया जाना है। [१] नवंबर 2018 में, फिल्म निर्माता राधा भारद्वाज द्वारा फिल्म के निर्माताओं के खिलाफ कॉपीराइट उल्लंघन का मुकदमा दायर किया गया था।
चंद्रकोना रोड

चंद्रकोना रोड (Chandrakona Road) भारत के पश्चिम बंगाल राज्य के पश्चिम मेदिनीपुर ज़िले में स्थित एक शहर है। राष्ट्रीय राजमार्ग १४ यहाँ से गुज़रता है।
बुद्धिसागर सुरी

thumb|बुद्धिसागर सुरी द्वारा हस्तलिखित ग्रन्थ। इसमें जैन धर्म के सामान्य लोगों के लिए द्वारा पालन किए जाने वाले कर्तव्यों का कथन है। यह [गुजराती लिपि में है और इसका लेखन काल लगभग सम्वत् 1972 (1915 ई) है।]]
बुद्धिसागरसूरी (1874–1925) २०वीं शताब्दी के आरम्भिक काल के एक जैन मुनि, दार्शनिक एवं लेखक थे।
श्याम वाटिका

श्याम वाटिका ग्वालियर में स्थित एक निजी उत्सव उद्यान है। यहाँ विश्व का सबसे बड़ा इनडोर म्यूरल (भीतरी भित्तिचित्र) मौजूद है, जिसका क्षेत्रफल 904 वर्ग मीटर (9,730 वर्ग फुट) है। इसे छह कलाकारों द्वारा 27 फरवरी 2005 से 5 मार्च 2005 तक श्याम वाटिका, सरस्वती एस्टेट, सिम्मको तिराहा, ग्वालियर, भारत में चित्रित किया गया था। पेंटिंग को एक पेशेवर भित्तिचित्रकार, आशुतोष पाणिग्रही, और जगह के मालिक, आर पी महेश्वरी और अंकुर महेश्वरी द्वारा समन्वित किया गया था।

अगस्त 2005 में इस कला को गिनीज वर्ल्ड रिकॉर्ड्स द्वारा विश्व का सबसे बड़ा इंडोर म्यूरल माना गया था।
कुर्मी

कुर्मी उत्तर भारत में पूर्वी गंगा के मैदान की एक हिंदू किसान जाति है।
समानान्तर सिनेमा

समानान्तर सिनेमा भारतीय सिनेमा में एक फ़िल्म-आन्दोलन था, जो 1950 के दशक में पश्चिम बंगाल राज्य में मुख्यधारा के वाणिज्यिक भारतीय सिनेमा के विकल्प के रूप में उत्पन्न हुआ तथा जिसका प्रतिनिधित्व विशेष रूप से लोकप्रिय हिन्दी सिनेमा ने किया, जिसे आज बॉलीवुड के रूप में जाना जाता है।

इटैलियन न्यूरेलिज्म से प्रेरित, समानांतर सिनेमा फ्रांसीसी नयी लहर (फ्रेंच न्यू वेव) और जापानी नयी लहर (जापानी न्यू वेव) से ठीक पहले शुरू हुआ, और 1960 के दशक के भारतीय नयी लहर (भारतीय न्यू वेव) का अग्रदूत बन गया। आन्दोलन शुरू में बाङ्ला सिनेमा के नेतृत्व में था और सत्यजीत रे, मृणाल सेन, ऋत्विक घटक, तपन सिन्हा जैसे अंतरराष्ट्रीय स्तर पर प्रशंसित फिल्म निर्माताओं ने इसका निर्माण किया। बाद में इसे भारत और बांग्लादेश के अन्य फिल्म उद्योगों में प्रमुखता मिली।

यह अपनी गंभीर सामग्री, यथार्थवाद और प्रकृतिवाद के लिए जाना जाता है, जो समय के समाजशास्त्रीय जलवायु पर गहरी नजर के साथ प्रतीकात्मक तत्व हैं और सम्मिलित नृत्य और गीत रूटीन की अस्वीकृति के लिए मुख्यधारा की भारतीय फिल्मों से विशिष्ट हैं।
भारत-जापान शांति संधि

भारत-जापान शांति संधि (अंग्रेज़ी- Treaty of Peace Between Japan and India, जापानी-日本国とインドとの間の平和条約) 9 जून, 1952 को दोनों देशों के बीच संबंधों को बहाल करने वाली एक शांति संधि थी। इसके तहत दोनों देशों ने द्वितीय विश्व युद्ध के समय की आपसी रंजिश को सुलझाते हुए अपने द्विपक्षीय सम्बन्धों को बढ़ावा देने का प्रण लिया।

द्वितीय विश्व युद्ध में जापान और ब्रिटिश साम्राज्य (जिसका भारत एक हिस्सा था) आमने-सामने थे। इसके बाद दोनों देशों ने पूर्ण राजनयिक संबंध स्थापित किए। युद्ध के बाद जापान अमेरिका के कब्जे में था और भारत ने 15 अगस्त, 1947 को अपनी स्वतंत्रता हासिल की। 1951 में, सैन फ्रांसिस्को शांति सम्मेलन में भारतीय प्रधान मंत्री जवाहरलाल नेहरू के ने भाग लेने से इनकार कर दिया, क्योंकि उनका मत यह था कि इस संधि के प्रावधानों से जापानी संप्रभुता को सीमित हो जाएगी। उन्होंने कहा कि "जापान को अन्य देशों की तरह स्वतंत्रता और सम्मान दिया जाना चाहिए"। अन्य शब्दों में कहें तो यह शांति समझौता किसी न्यायिक व्यवस्था जैसा लगने के बजाय युद्ध-विजेताओं द्वारा हारने वाले को प्रताड़ित करने के लिए ईजाद किया गया एक हथियार था। 

इस सम्मेलन के बाद 28 अप्रैल, 1952 को जापान ने अधिकांश व्यावसायिक बलों की वापसी के साथ अपनी संप्रभुता हासिल कर ली।
जर्मन राष्ट्रवाद

गॉटफ्रीद को [[राष्ट्रवाद]] की अवधारणा का जनक माना जाता है। वही मूल जर्मन रोमान्टिक राष्ट्रवाद का भी संस्थापक है।

जर्मन राष्ट्रवाद यह विचार है कि जर्मन एक राष्ट्र हैं। जर्मन राष्ट्रवाद, जर्मनों और जर्मन बोलने वालों की एकता को एक राष्ट्र राज्य के रूप में बढ़ावा देता है, और जर्मनों की राष्ट्रीय पहचान पर जोर देता है और उस पर गर्व करता है। जर्मन राष्ट्रवाद की उत्पत्ति नेपोलियन युद्धों के दौरान 'रोमांटिक राष्ट्रवाद' के जन्म के साथ शुरू हुई। यही वह समय है जब पैन-जर्मनीवाद का उदय होना शुरू हुआ।

जर्मनी में राष्ट्रवाद का उदय १८वीं शताब्दी के उत्तरार्द्ध में हुआ। इस समय जर्मनी में अनेक राजनितिक चिन्तक और बुद्धिजीवियों का प्रादुभार्व हुआ जिन्होंने जर्मन में राष्ट्रीय चेतना की भावना जगाई। ऐसे लोगों में स्टीन, गॉटफ्रीड (Johann Gottfried Herder), कांट, फिक्टे, हीगेल, अंडरत, हम्बोल्ट और ग्रिमबंधुओं (जैकोब गरीम और विल्हेल्म गरीम) के नाम विशेष रूप से उल्लेखीनय है। स्टीन संवैधानिक राजतन्त्र में विश्वास करते थे। ग्राटफ्रीड का मानना था की सच्ची जर्मन संस्कृति उसके आम लोगों में निहित है। यह राष्ट्र की आत्मा है। उन्होंने इसे 'वोलकजिस्ट' नाम दिया। हरडर के दार्शनिक चिन्तन ने जर्मनी में सांस्कृतिक राष्ट्रवाद की नीवं डाली। इसका तेजी से प्रसार हुआ। गॉटफ्रीड से प्रेरणा लेकर ग्रीमबन्धुओं ने जर्मन लोककथाओं का संग्रह (ग्रीम्स फेयरी टेल्स ) प्रकशित किया। साथ ही, 33 खण्डों में जर्मन भाषा का शब्दकोश भी प्रकाशित किया गया। कांट ने स्वतंत्रता का आदर्श प्रस्तुत किया। फिक्टे उग्र राष्ट्रवाद का समर्थक था। उसने फ्रांस-विरोधी जर्मन राष्ट्रवाद पर बल दिया। हीगेल ने ऐतिहासिक द्वंद्ववाद (हिस्टोरिकल डायलेक्टिज्म) की व्याख्या की तथा राज्य में सर्वोच्च सत्ता की कल्पना की। हीगेल ने इतिहास की प्रक्रिया का उद्देश्य 'स्वतंत्रता की उपलब्धि' बताया। हीगेल के विचारों से प्रभावित होकर जर्मनी में इतिहास के अध्ययन पर विशेष बल दिया गया। बिस्मार्क हीगेल से गहरे रूप से प्रभावित हुआ था। अंडर्ट ने अपनी कविताओं के माध्यम से राष्ट्रीयता की भावना जागृत की। हार्डेन बर्ग तथा नोवलिस ने जर्मनी के गौरवमय अतीत को उजागर कर राष्ट्रवाद को बढ़ावा दिया। राष्ट्रवाद के प्रसार में शिक्षण संस्थानों एवं विद्यार्थियों का भी महत्वपूर्ण योगदान था। वाइमर राज्य का एना विश्वविद्यालय राष्ट्रीय आन्दोलन का गढ़ था। चित्रकारों ने अपने चित्रों द्वारा राष्ट्रवादी भावना का प्रसार किया।
रणबीर सिंह हुड्डा

रणबीर सिंह हुड्डा (1914-2009) जिन्हें चौधरी रणबीर सिंह हुड्डा के नाम से भी जाना जाता है। वह भारत के एक स्वतन्त्रता सेनानी तथा हरियाणा के एक राजनीतिज्ञ थे। वह भारतीय संविधान सभा एवं भारतीय राष्ट्रीय कांग्रेस के सदस्य थे। वे हरियाणा के थे और अविभाजित पंजाब और फिर हरियाणा सरकार में मंत्री थे। 27 नवंबर 2014 को राष्ट्रपति प्रणब मुखर्जी द्वारा उनकी 100 वीं जयंती समारोह का उद्घाटन किया गया।

1 फरवरी 2009 को 94 वर्ष की आयु में रणबीर सिंह हुड्डा का निधन हो गया। वह अपनी मृत्यु के दौरान भारत की संविधान सभा के जीवित सदस्यों में से एक थे। उनकी राजनीतिक विरासत उनके पुत्र भूपेंद्र सिंह हुड्डा तथा पौत्र दीपेन्द्र सिंह हुड्डा ने संभाली, जो हरियाणा की राजनीति में काफी प्रभाव रखतें हैं। भूपेंद्र सिंह हुड्डा (2005 -14) के बीच भारतीय राष्ट्रीय कांग्रेस से हरियाणा के मुख्यमंत्री रह चुके हैं।
एस्वातीनी

एस्वातीनी, बीआईएस 2018 स्वाज़ीलैण्ड, आधिकारिक नाम किंगडम ऑफ़ एस्वातीनी (अंग्रेज़ी: Kingdom of Eswatini), दक्षिणी अफ्रीका में स्थित एक सम्प्रभु देश है। पूर्व की ओर मोजाम्बिक, व उत्तर, पश्चिम तथा दक्षिण की ओर दक्षिण अफ्रीका इस स्थल-रुद्ध देश के पड़ोसी हैं।

एस्वातीनी अफ्रीका के सबसे छोटे देशों में से एक है — इसकी अधिकतम लम्बाई (उत्तर से दक्षिण) 200 कि. मी. व अधिकतम चौड़ाई (पूर्व से पश्चिम) 130 कि. मी. है। छोटे आकार के बावजूद इस देश की जलवायु व स्थलाकृति विविध है — कहीं शीतल व पर्वतमय पठार, तो कहीं उष्ण व शुष्क मैदान | जनसंख्या मुख्यतः नृजातीय स्वाज़ियों की है, जिनकी मातृभाषा स्वाज़ी है। उन्होंने इस साम्राज्य की स्थापना ग्वाने तृतीय के नेतृत्व में अट्ठारहवीं शताब्दी के मध्य में की; वर्तमान सीमाओं का निर्धारण वर्ष 1881 में किया गया। 1903 से 1967 तक स्वाज़ीलैण्ड एक ब्रितानी संरक्षित राज्य था। 6 सितम्बर 1968 को इस देश ने पुनः स्वतंत्रता प्राप्त की।

एस्वातीनी एक पूर्ण राज-तंत्र है, जिसके वर्तमान शासक राजा म्स्वाति तृतीय हैं। वे राष्ट्राध्यक्ष भी हैं, तथा देश के प्रधानमन्त्री सहित संसद के दोनों सदनों के कई प्रतिनिधियों की नियुक्ति भी करते हैं। संसद के निचले सदन में बहुमत निर्धारित करने के लिए हर 5 वर्षों में चुनाव आयोजित होते हैं। देश का वर्तमान संविधान 2005 में अपनाया गया।

एस्वातीनी एक लघु अर्थव्यवस्था का विकासशील देश है। प्रति व्यक्ति सकल घरेलू उत्पाद 7917 डॉलर होने के कारण, एस्वातीनी को अंतर्राष्ट्रीय मुद्रा कोष द्वारा निम्नतर-मध्यम आय वाले देश के रूप में वर्गीकृत किया गया है। इस देश का मुख्य स्थानीय व्यापारिक साझेदार दक्षिण अफ्रीका है। एस्वातीनी की मुद्रा, लीलांगिनी, दक्षिण अफ्रीका की मुद्रा रैंड के अनुसार आंकी जाती है। इसके प्रमुख ग़ैर-अफ़्रीकी व्यापारिक साझेदार संयुक्त राज्य अमेरिका एवं यूरोपीय संघ हैं। देश के रोज़गार का अधिकांश भाग कृषि एवं विनिर्माण के क्षेत्रों से आता है। एस्वातीनी दक्षिण अफ्रीकी विकास समुदाय, अफ्रीकी संघ तथा राष्ट्रमण्डल देशों का सदस्य है।

स्वाज़ी आबादी घोर स्वास्थ्य समस्याओं से जूझ रही है— एड्स और तपेदिक जैसी बीमारियाँ गंभीर चुनौतियाँ हैं। वर्ष 2013 के प्राक्कलन अनुसार एस्वातीनी में अनुमानित जीवन प्रत्याशा 50 साल है। एस्वातीनी की जनता काफी युवा है; आबादी की मध्यिका आयु 20.5 वर्ष है तथा जनसंख्या का 37.4 प्रतिशत 14 वर्ष या उससे काम आयु का है।

एस्वातीनी अपनी संस्कृति के लिए प्रसिद्ध है। अगस्त/सितम्बर में आयोजित उम्हलांगा समारोह, और दिसंबर/जनवरी में आयोजित इंक्वाला राजकीय संस्कार, राष्ट्र के सबसे महत्त्वपूर्ण समारोह हैं।
जॉन विक

जॉन विक एक अमेरिकी एक्शन थ्रिलर मीडिया फ्रैंचाइज़ी है, जो डेरेक कोलस्टैड द्वारा बनाई गई थी। इसमें कोलडस्ट द्वारा लिखित तीन फिल्में शामिल हैं, जो चाड स्टेल्स्की द्वारा निर्देशित और समिट एंटरटेनमेंट द्वारा वितरित की गई है। फ्रैंचाइज़ी कियानू रीव्स अभिनीत जॉन विक नामक एक सेवानिवृत्त लेकिन घातक हिटमैन चरित्र पर आधारित है, जो प्रतिशोध चाहता है।

इस शृंखला की शुरुआत २०१४ में जॉन विक की रिलीज के साथ हुई थी। इसके बाद दो सीक्वल आए - जॉन विक: चैप्टर २, जो १० फरवरी २०१७ को रिलीज़ हुआ, और जॉन विक: चैप्टर ३ - पैराबेलम जो १७ मई २०१९ को रिलीज़ हुआ। तीनों फ़िल्में समीक्षकीय और व्यावसायिक रूप से सफल रहीं। आज तक जारी इन तीन फिल्मों के साथ, शृंखला ने दुनिया भर ५८० मिलियन डॉलर से अधिक की सकल कमाई की है। एक सीक्वल, जॉन विक: चैप्टर ४ २१ मई २०२१ को रिलीज़ किया जाना निर्धारित है।
बुद्धा इंस्टिट्यूट ऑफ टेक्नोलॉजी

बुद्धा प्रौद्योगिकी संस्थान (बुद्धा इंस्टिट्यूट ऑफ़ टेक्नोलॉजी / बी.आई.टी) बिहार के गया में स्थित एक प्रौद्योगिकी महाविद्यालय है। यह गया-डोभी मार्ग पर गया के औद्योगिक क्षेत्र में स्थित है और गया के जिला मुख्यालय से लगभग 10 किलोमीटर कि.मी.है। इसकी स्थापना 2008 मे इंजीनियर अवधेश कुमार ने की थी। यह आर्यभट्ट ज्ञान विश्वविद्यालय से सम्बद्ध है। यह पॉलिटेक्निक तथा बी.टेक दोनों तरह की कोर्स कराती है जिसमे पॉलिटेक्निक के लिए बिहार राज्य बोर्ड तकनीकी शिक्षा पटना तथा बी.टेक के लिए अखिल भारतीय तकनीकी शिक्षा परिषद से सम्बद्ध तथा आर्यभट्ट ज्ञान विश्वविद्यालय मान्यता प्राप्त संस्थान है। 

अपने स्थापना के शुरुआती दिनों में ही यह अपनी शैक्षणिक व्यवस्था को लेकर पूरे देश में चर्चित हो गया था। उच्च कोटि की शिक्षा प्रदान की जाती है।
जननी जन्मभूमिश्च स्वर्गादपि गरीयसी

"जननी जन्मभूमिश्च स्वर्गादपि गरीयसी", एक प्रसिद्ध संस्कृत श्लोक का अन्तिम आधा भाग है। यह नेपाल का राष्ट्रीय ध्येयवाक्य भी है। यह श्लोक वाल्मीकि रामायण के कुछ पाण्डुलिपियों में मिलता है, और दो रूपों में मिलता है।

प्रथम रूप : निम्नलिखित श्लोक 'हिन्दी प्रचार सभा मद्रास' द्वारा १९३० में सम्पादित संस्करण में आया है।) इसमें भारद्वाज, राम को सम्बोधित करते हुए कहते हैं-
: "मित्राणि धन धान्यानि प्रजानां सम्मतानिव ।
: "जननी जन्म भूमिश्च स्वर्गादपि गरीयसी ॥
हिन्दी अनुवाद : "मित्र, धन्य, धान्य आदि का संसार में बहुत अधिक सम्मान है। (किन्तु) माता और मातृभूमि का स्थान स्वर्ग से भी ऊपर है।"

दूसरा रूप : इसमें राम, लक्ष्मण से कहते हैं-
: "अपि स्वर्णमयी लङ्का न मे लक्ष्मण रोचते ।
: "जननी जन्मभूमिश्च स्वर्गादपि गरीयसी ॥
अनुवाद : " लक्ष्मण! यद्यपि यह लंका सोने की बनी है, फिर भी इसमें मेरी कोई रुचि नहीं है। (क्योंकि) जननी और जन्मभूमि स्वर्ग से भी महान हैं।
कोलन वर्गीकरण

द्विबिन्दु वर्गीकरण या कोलन वर्गीकरण (Colon classification (CC)), पुस्तकालय वर्गीकरण की एक प्रणाली है जिसका विकास एस आर रंगनाथन ने किया था। यह प्रथम मुखर (या विश्लेषणात्मक-संश्लेषणात्मक) वर्गीकरण था। इसका प्रथम संस्करण 1933 में प्रकाशित हुआ था। तब से छह और संस्करण प्रकाशित हो चुके हैं। यह वर्गीकरण भारत में पुस्तकालयों में विशेष रूप से उपयोग किया जाता है। कोलन वर्गीकरण प्रणाली एक वैज्ञानिक तथा तार्किक प्रणाली के रूप में स्थापित हो चुकी है; फिर भी इसके विभिन्न सिद्धान्तों तथा प्रावधानों को कभी-कभी 'कठिन' करार दिया जाता है इसमें मिश्रित अंकन का प्रयोग किया गया हैं।इसके अब तक 7 संस्करण आ चुके है अंतिम संकरण 1987 में आया था।

; उदाहरण
"research in the cure of tuberculosis of lungs by x-ray conducted in India in 1950" नामक विषय को निम्नलिखित श्रेणी में रखा जाएगा-

:: Medicine,Lungs;Tuberculosis:Treatment;X-ray:Research.India'1950

इसको एक विशिष्ट पुकार संख्या (call number) के रूप में निम्न प्रकार से लिखा जाता है :

: L,45;421:6;253:f.44'N5
सिञ्जा उपत्यका

सिञ्जा उपत्यका नेपालके कर्णाली प्रदेश अन्तर्गत जुम्ला जिला में अवस्थित हैं ।
मुख्तियार

मुख्तियार नेपाल अधिराज्य के सरकार प्रमुख की पद थी । ये सन् 1806 से 1843 तक रहा और प्रधानमंत्री पदसे विस्थापित हुआ । वे नेपाल के प्रधानमंत्री सरह की पद थी । नेपालके कुल ७ मुख्तियार थे ।
दिव्येंदु

दिव्येंदु (जन्म दिव्येंदु शर्मा; 19 जून 1983) एक भारतीय फिल्म अभिनेता हैं, जिन्हें प्यार का पंचनामा में निशांत उर्फ लिक्विड और टॉयलेट: एक प्रेम कथा में नारायण शर्मा की भूमिकाओं के लिए जाना जाता है। 2018 में फिल्म बत्ती गुल मीटर चालू में त्रिपाठी , अमेजन प्राइम वीडियो सीरीज़ मिर्जापुर में मुन्ना और ऑल्ट बालाजी (Alt Balaji) सीरीज़ बिच्छू का खेल में अखिल श्रीवास्तव की उनकी भूमिका को भी सराहा गया है।
खस राज्य

खस मल्ल राज्य या खस राज्य भारतीय उपमहाद्वीप के हिमालयी भाग में अवस्थित एक मध्यकालीन राज्य था। खस राज्य के भूभाग वर्तमान नेपाल के पश्चिमी कर्णाली प्रदेश क्षेत्र, भारत के गढ़वाल एवं कुमाऊं क्षेत्र तथा तिब्बत के ङारी प्रिफरेक्चर (संस्कृत : खारीप्रदेश) में था। इस राज्य के शासक मल्ल वंश के थे जो काठमांडू उपत्यका के मल्ल शासक से अलग है। खस मल्ल के शासनकाल ११वीं शताब्दी से १४वीं शताब्दी तक रहा । सन् ९५४ में खड़ी की गयी धंग के खजुराहो शिलालेख के अनुसार खस राज्य, प्राचीन बंगाल के गौड़ राज्य तथा गुर्जर-प्रतिहार राजवंश जितना बड़ा था।

*
खस लोग

खस लोग या खस आर्य () एक हिन्द-आर्य भाषिक जातिय समुह जो वर्तमान भारतीय उपमहाद्वीप के नेपाल तथा कुमाऊं, गढ़वाल एवं हिमाचल प्रदेशमें रहते है ।
खस लोग, खस भाषा एवं अन्य स्थानीय भाषाएँ बोलते हैं। 

नेपाल के संविधान का अनुसार, 'खस' बाहुन (ब्राह्मण), क्षेत्री, ठकुरी, और सन्यासी लोग ही है । खस दलितों को खस की दर्जा नहीं दिया गया है ।

ये कदाचित् उस प्राचीन खस लोगों की वंशज है, जिसका उल्लेख महाभारत, पुराण एवं अन्य साहित्य में मिलता है। प्राचीनकाल में खसों ने कश्मीर की सीमा से लेकर नेपाल पर्यन्त हिमालय के निचले भाग पर अधिकार कर लिया था (देखिए, लोहार राजवंश)। उस कारण कुमायूँ प्रदेश को 'खस देश' भी कहते है। मूल खस और अन्य स्थानीय लोगों के पारस्परिक सामाजिक आदान प्रदान के फलस्वरूप खस जाति ने रूप धारण किया। खस राजपूत लोगोनें उत्तराखण्डमें शासन किया हुआ इतिहास हैं। कत्युरी राजवंश के राजाओं ने इस प्रदेश के अपने समग्र राज्य में बाहर से ब्राह्मण और क्षत्रियों को लाकर बसाया था। उनका स्थानीय खसिया लोगों के साथ जब रोटी-बेटी का व्यवहार आरंभ हुआ तो उनमें खस ब्राह्मण और खस क्षत्रिय के रूप में दो भेद हो गए।

*
रश्मिका मंदाना

रश्मिका मंदाना (जन्म 5 अप्रैल 1996), एक भारतीय अभिनेत्री है जो मुख्य रूप से दक्षिण भारतीय फिल्मों में दिखाई देती है। उन्होंने 2016 की सबसे सफल व्यावसायिक फिल्म किरिक पार्टी में अभिनय किया। बैंगलोर टाइम्स ने '30 मोस्ट डिज़ायरेबल वुमन ऑफ़ 2017 'की सूची में अपना पहला स्थान रखा। वह बहुत कम अभिनेत्रियों में से एक हैं जिन्होंने टॉलीवुड में कम समय में 100 करोड़ क्लब में प्रवेश किया। 

रश्मिका ने 2018 में रोमांटिक ड्रामा चालो के साथ अपना तेलुगु डेब्यू किया, यह फिल्म बॉक्स ऑफिस पर सुपरहिट साबित हुई। उसी वर्ष में, उसने रोमकॉम फिल्म गीता गोविंदम में अभिनय किया, जो तेलुगु सिनेमा के इतिहास में सबसे अधिक लाभ कमाने वालों में से एक बन गई, जिसने उसे बहुत बड़ी पहचान दिलाई। उनकी तीसरी तेलुगु उद्यम मल्टीस्टारर बड़े बजट की फिल्म थी जिसका नाम देवदास था, जो भारतीय बॉक्स ऑफिस पर औसत हिट रही, इसने अपनी पहली हिट फिल्म के बाद तेलुगु फिल्म उद्योग में एक ही वर्ष में लगातार तीसरी हिट फिल्म हासिल की। कन्नड़ फिल्म उद्योग में हिट, खुद को तेलुगु सिनेमा की प्रमुख अभिनेत्रियों में से एक के रूप में स्थापित किया।

उन्होंने व्यावसायिक रूप से सफल फिल्मों जैसे किरिक पार्टी (2016), अंजनी पुत्रा (2017), चमक (2017), चालो (2018), गीता गोविंदम (2018) और यजमान (2019) में अभिनय किया। फिल्मों की बैक टू बैक सफलता ने उन्हें दक्षिण भारतीय फिल्म उद्योग में सबसे अधिक मांग वाली।

निजी जीवन
रश्मिका मंदाना का जन्म कर्नाटका के एक मध्यवर्गीय परिवार में हुआ था उनके पिता का नाम मदन मंदाना और माता का नाम सुमन है इनके पिता कर्नाटक के सरकारी संस्थान में बाबू के पद पर कार्यरत थे रश्मिका मंदाना ने अपनी प्रारंभिक शिक्षा कर्नाटक में स्थित पूरब पब्लिक स्कूल से पूरी की. 

कॉलेज की पढ़ाई के लिए एम एस रमैया कॉलेज में एडमिशन करवाया जहां उन्होंने मास्टर ऑफ साइकोलॉजी में डिग्री प्राप्त की. 

रश्मिका को बचपन से ही एक्टिंग और मॉडलिंग का बहुत ज्यादा शौक था जिसके चलते वह अपने कॉलेज दिनों में अपने कॉलेज की पढ़ाई के साथ-साथ मॉडलिंग भी करती थी और उस समय रश्मिका ने कई सारे विज्ञापनों में भी काम किया
तोंडी

तोंडी (Thondi) भारत के तमिल नाडु राज्य के रामनाथपुरम ज़िले में बंगाल की खाड़ी से तटस्थ एक शहर है। राष्ट्रीय राजमार्ग ३२ यहाँ से गुज़रता है और यह राष्ट्रीय राजमार्ग ८५ का पूर्वी अन्त भी है। यह पाण्ड्य राजवंश काल का एक ऐतिहासिक केन्द्र था।
दो हज़ार नदी

दो हज़ार नदी उत्तरी ईरान के माज़ंदरान प्रांत में बहने वाली एक नदी है। 

यह मध्य अलबुर्ज़ पर्वत श्रृंखला से होकर उत्तर की ओर बहती है, और आखिर में से हज़ार नदी के साथ मिलकर कैस्पियन सागर में चश्मा किला नदी के रूप में बहती है ।
चाँदपुरा सैदाबाद

चाँदपुरा सैदाबाद भारत में बिहार राज्य के ऐतिहासिक वैशाली जिलान्तर्गत एक छोटा गाँव है। निकटस्थ शहर एवं जिला मुख्यालय हाजीपुर से यह गाँव १४ किलोमीटर पूर्व राष्ट्रीय राजमार्ग से ३ किमी दक्षिण, रेलवे स्टेशन से २ किमी दक्षिण,राज्य राजमार्ग से ३ किमी उत्तर पर अवस्थित है। सघन आबादी वाले इस कृषिप्रधान गाँव में बज्जिका बोली जाती है लेकिन शिक्षा का माध्यम हिंदी और उर्दू है। लगभग 2 वर्ग किलोमीटर क्षेत्र वाले इस छोटे से गाँव की वर्तमान जनसंख्या लगभग 1900 है। चाँदपुरा सैदाबाद गाँव खानपुर पकड़ी पंचायत के अंतर्गत आता है। इस गाँव की वर्तमान मुखिया(प्रभार) नीलम देवी (2016 पंचायत चुनाव के अनुसार) है। पड़ोसी गाँव खपुरा, सुलतानपुर, चकबिहारी, काजीपट्टी, पानापुर है। यहाँ का डाकघर मोहनपुर है। नजदीकी रेलवे स्टेशन चकसिकंदर है।

चांदपुरा सैदाबाद ग्राम के वर्तमान मुखिया पारकली देवी थी। जिनका वर्तमान में आकस्मिक निधन हो गया है
नागिन झील

नागिन झील जम्मू और कश्मीर के श्रीनगर शहर की डल झील से लगभग 6 कि.मी. की दूरी पर स्थित है। यह झील आसपास के क्षेत्र में 'ज्‍वैल इन द रिंग' के नाम से काफ़ी विख्‍यात है, जो चारों तरफ से पेड़ों से घिरी हुई है। नागिन झील 'डल झील' से एक पतले सेतु द्वारा अलग है।

* डल झील का यह सबसे छोटा तथा सबसे सुंदर भाग है, जो एक रास्ते द्वारा विभाजित है तथा हज़रत बल से कुछ ही दूरी पर है।
* यह डल झील की तुलना में काफ़ी छोटी है, लेकिन शहर की भीड़-भाड़ से दूर होने के कारण यहाँ पर काफ़ी शान्ति रहती है।
* विभिन्न प्रकार के पेड़ नागिन झील के किनारे दीवार की तरह खड़े हुए हैं, जिससे इसकी सुंदरता में चार चाँद लग जाते हैं।
* यहाँ सूर्यास्त का दृश्य बहुत ही सुहावना होता है तथा आसपास का दृश्य किसी का भी मन मोह लेने की क्षमता रखता है।
* नागिन झील के मुख्य आकर्षण का केन्द्र है, यहाँ के हाउसबोट। सैलानी इन हाउसबोटों में रहकर इस ख़ूबसूरत झील का आनंद उठा सकते हैं।
* यहाँ आने वाले लोग इस झील में अन्‍य झीलों की अपेक्षा स्‍वीमिंग करना काफ़ी पसंद करते हैं, क्‍योकि झील की गहराई अपेक्षाकृत कम है और पानी भी कम प्रदूषित है।
* साहसिक पर्यटकों के लिए यहाँ कई वॉटर स्‍पोर्टस, जैसे- स्‍कीइंग और फाइबरग्‍लास सेलिंग का भी इंतजाम है।
* झील के किनारे पर एक बार और एक चाय पवेलियन भी स्थित है, जिसे 'नागिन क्‍लब' के नाम से जाना जाता है। यह जगह पर्यटकों को आराम प्रदान करवाती है।
पिपरा दीक्षित

पिपरा दीक्षित (भोजपुरी:पिपरा दीछित) उत्तर प्रदेश के देवरिया जिले में स्थित एक गाँव है, जिसका डाकघर भी इसी गाँव में स्थित है।
यह भटनी ब्लाक का एक गाँव है। यह सलेमपुर तहसील क्षेत्र में आता है। यहाँ दीक्षितों ( दीक्षित लोगो )की संख्या अधिक है। गाँव के निकट ही छोटी गंडक बहती है। गाँव में कई मंदिर, डीह बाबा का स्थल आदि धार्मिक स्थल है। यहाँ मुख्य रूप से हिंदी व भोजपुरी भाषा बोली जाती है । 

पिपरा दीक्षित का इतिहास <mapframe latitude="24.977658" longitude="82.775768" zoom="2" width="200" height="100" align="right">{
 "type": "FeatureCollection",
 "features": [
 "type": "Feature",
 "properties": {},
 "geometry": {
 "type": "Point",
 "coordinates": [
 83.8414764404297,
 26.388352130736582
 }
 ]
}</mapframe>स्थानीय नाम: पिपरा दीक्षित 

ब्लॉक का नाम : भटनी 

जिला : देवरिया 

राज्य : उत्तर प्रदेश 

प्रभाग: गोरखपुर 

भाषा: हिंदी और भोजपुरी 

समय क्षेत्र: IST (UTC + 5: 30) 

ऊंचाई / ऊंचाई: 73 मीटर। 

टेलीफोन कोड / एसटीडी कोड: 05566 

विधानसभा निर्वाचन क्षेत्र: रामपुर करखाना विधानसभा निर्वाचन क्षेत्र 

विधानसभा विधायक: चौधरी फसीहा बशीर उर्फ ​​गजाला लारी 

लोकसभा निर्वाचन क्षेत्र: देवरिया संसदीय क्षेत्र 

संसद सांसद: रमापति राम त्रिपाठी 

सरपंच का नाम: प्रवीण दीक्षित (गुड्डु)पिन कोड : 274701 

पिपरा दीक्षित भारत के उत्तर प्रदेश राज्य के देवरिया जिले के भटनी ब्लॉक का एक गाँव है। यह गोरखपुर मंडल का है। यह जिला मुख्यालय देवरिया से पूर्व की ओर 24 KM दूर स्थित है। भटनी से 1 कि.मी. राज्य की राजधानी लखनऊ से 353 कि.मी. 

पिपरा दीक्षित पिन कोड 274701 है और डाक प्रधान कार्यालय भटनी है। 

पिपरा बिठल (3 KM), मिश्रौली दीक्षित (3 KM), तेघरा (3 KM), लक्ष्मीपुर (4 KM), लक्ष्मीपुर (4 KM) पास के गांव हैं, जो पिपरा दीक्षित के पास हैं। पिपरा दीक्षित उत्तर की ओर बिजाईपुर ब्लॉक, दक्षिण की ओर सलेमपुर ब्लॉक, दक्षिण की ओर भाटपार रानी ब्लॉक, पश्चिम की ओर देवरिया ब्लॉक से घिरा हुआ है। 

देवरिया, लार, रुद्रपुर, मीरगंज, पिपरा दीक्षित शहरों के पास हैं। 

यह स्थान देवरिया जिले और गोपालगंज जिले की सीमा में है। गोपालगंज जिला बिजाईपुर इस जगह की ओर उत्तर है। यह बिहार राज्य सीमा के निकट है।
2019–23 आईसीसी क्रिकेट विश्व कप लीग 2

2019–23 आईसीसी क्रिकेट विश्व कप लीग 2 आईसीसी क्रिकेट विश्व कप लीग 2 का पहला संस्करण है, जो एक क्रिकेट टूर्नामेंट है जो 2023 क्रिकेट विश्व कप योग्यता प्रक्रिया का हिस्सा है।
यह वर्तमान में अगस्त 2019 से फरवरी 2023 तक चल रहा है। 
सभी मैच एक दिवसीय अंतर्राष्ट्रीय (वनडे) के रुप में खेले जायेंगे।
प्रत्येक श्रृंखला, त्रिकोणीय श्रृंखला के रूप में खेली जाएगी।

इस प्रतियोगिता में स्कॉटलैंड, नेपाल और संयुक्त अरब अमीरात और आईसीसी विश्व क्रिकेट लीग डिवीजन दो 2019 की चार शीर्ष टीमें, ओमान, संयुक्त राज्य, पापुआ न्यू गिनी, नामीबिया भाग ले रहे हैं। 
अगस्त 2019 में स्कॉटलैंड के एबरडीन में पहले दौर के मैच खेले गए।

शीर्ष तीन टीमें २०२३ क्रिकेट विश्व कप क्वालीफायर टूर्नामेंट के लिए आगे बढ़ेंगी, जबकि अंतिम चार टीमें २०२३ आईसीसी क्रिकेट विश्व कप प्ले-ऑफ के लिए आगे बढ़ेंगी।

इसके अलावा, इस लीग 2 में शीर्ष रैंक की टीम को अगले सुपर लीग में पदोन्नत किया जा सकता है।
इस लीग 2 में शीर्ष रैंक की टीम और २०२०-२३ आईसीसी क्रिकेट विश्व कप सुपर लीग में 13 वें स्थान पर रहने वाली टीम, इन दोनों टीमों में से जो भी २०२२ क्रिकेट विश्व कप क्वालीफायर में उच्च स्थान पर रहेगा, अगले सुपर लीग में 13 वां स्थान लेगी जबकि कम रैंक वाली टीम अगले लीग 2 में खेलेगी।

यह प्रतियोगिता यह भी निर्धारित करेगी कि कौन सी टीमें अगले चक्र के लीग 2 और चैलेंज लीग में भाग लेंगी। 2019–23 आईसीसी क्रिकेट विश्व कप लीग 2 से आखिरी की दो टीमों में से, और 2019–22 आईसीसी क्रिकेट विश्व कप चैलेंज लीग ए और बी के दो चैंपियन, इन चार टीमों में से जो भी दो इस प्रतियोगिता में उच्च स्थान पर रहेंगी, वे अगले लीग 2 में खेलेंगी, जबकि निचले क्रम वाली दो टीमें अगले चैलेंज लीग में खेलेंगी।
कलंक

कलंक (; ) अभिषेक वर्मन द्वारा निर्देशित और करण जौहर, साजिद नाडियाडवाला और फॉक्स स्टार स्टूडियोज़ द्वारा निर्मित एक 2019 भारतीय हिन्दी-भाषा की पीरियड ड्रामा फिल्म है। इसमें माधुरी दीक्षित, सोनाक्षी सिन्हा, आलिया भट्ट, वरुण धवन, आदित्य रॉय कपूर और संजय दत्त हैं। यह 1945 में स्वतंत्रता-पूर्व ब्रिटिश काल में स्थापित एक पीरियड ड्रामा है। फ़िल्म की प्रधान फ़ोटोग्राफ़ी अप्रैल 2018 में शुरू हुई और 17 अप्रैल 2019 को दुनिया भर में 5300 स्क्रीन्स पर रिलीज़ हुई और इसे 2019 की अब तक की सबसे बड़ी बॉलीवुड रिलीज़ बना दिया गया। फिल्म का वर्ल्डवाइड ग्रॉस कलेक्शन करोड़ है।
सांड की आँख

सांड की आँख एक आगामी भारतीय बायोपिक फिल्म है, जो तुषार हीरानंदानी द्वारा निर्देशित और अनुराग कश्यप, रिलायंस इंटरटेनमेंट और निधि परमार द्वारा निर्मित है। फिल्म में भूमि पेडनेकर, तापसी पन्नू और प्रकाश झा मुख्य भूमिका में हैं। यह शार्पशूटर चंद्रो और प्रकाशी तोमर के जीवन पर आधारित है। बागपत में 10 फरवरी 2019 को इस फ़िल्म का फिल्मांकन शुरू हुआ। फ़िल्म के कुछ हिस्सों को हस्तिनापुर और मवाना में फिल्माया जाएगा। इसे 25 अक्टूबर 2019 को रिलीज़ किया जाना तय है।
द स्काई इज़ पिंक

द स्काई इज़ पिंक एक आगामी भारतीय हिन्दी जीवनी फ़िल्म है, जो शोनाली बोस द्वारा निर्देशित और आरएसवीपी मूवीज़, रॉय कपूर फिल्म्स और पर्पल पेबल पिक्चर्स के बैनर तले सिद्धार्थ रॉय कपूर, रोनी स्क्रूवाला और चोपड़ा द्वारा सह-निर्मित है। इसमें प्रियंका चोपड़ा, फरहान अख्तर और ज़ायरा वसीम हैं। बॉलीवुड से तीन साल के ब्रेक के बाद यह चोपड़ा की फिल्मों में वापसी है। यह 25 साल से विवाहित एक दंपति की प्रेम कहानी पर आधारित है, जिसे उनकी चंचल किशोरी बेटी - आयशा चौधरी के परिप्रेक्ष्य से बताया गया है, जो एक लाइलाज बीमारी से ग्रसित है। 

द स्काई इज़ पिंक प्रियंका चोपड़ा, रोनी स्क्रूवाला और सिद्धार्थ रॉय कपूर के बीच छठा सहयोग है। तीनों ने इससे पहले फैशन, कमीने, वॉट्स यॉर राशी?, सात ख़ून माफ़ और बर्फी! जैसी फिल्मों में साथ काम किया था। 

फिल्म की मुख्य फोटोग्राफी अगस्त 2018 में शुरू हुई, और फिल्मांकन 11 मार्च 2019 को पूरा हुआ। 13 सितंबर 2019 को टोरंटो अंतर्राष्ट्रीय फ़िल्म समारोह में इसका प्रीमियर निर्धारित है, जिसके बाद 11 अक्टूबर को इसे दुनिया भर में नाटकीय रूप से जारी किया जाएगा।
चोमू

चोमू (Chomu) भारत के राजस्थान राज्य के जयपुर ज़िले में स्थित एक नगर व नगरपालिका है।
भोजपुरा

भोजपुरा भारतीय राज्य राजस्थान के जयपुर जिले में स्थित एक गाँव है। यह फागी तहसील के अंतर्गत आता है। 

भारत की २०११ की जनगणना में, भोजपुरा में २२० परिवार और १४५१ की आबादी है जिसमें ५१.८३% पुरुष और ४८.१७% महिलाएं है। गाँव का कुल क्षेत्रफल ।
स्टूडेंट ऑफ़ द ईयर 2

स्टूडेंट ऑफ़ द ईयर 2 अरशद सईद द्वारा लिखित और पुनीत मल्होत्रा द्वारा निर्देशित एक 2019 भारतीय हिन्दी-भाषा की किशोर फ़िल्म है। यह करण जौहर, हीरू यश जौहर और अपूर्व मेहता द्वारा बैनर धर्मा प्रोडक्शंस के तहत निर्मित किया गया था, और फ़ॉक्स स्टार स्टूडियोज़ द्वारा वितरित किया गया था। 2012 की फिल्म स्टूडेंट ऑफ़ द ईयर की सीक्वल, इसमें टाइगर श्रॉफ़, तारा सुतारिया और अनन्या पांडे हैं। फ़िल्म में रोहन, एक कॉलेज के छात्र का अनुसरण करती है, जो अपने बचपन के प्रेमिका के साथ अपने रिश्ते को फिर से स्थापित करने के लिए एक बेहतर विश्वविद्यालय में जाता है। जब रोहन को निष्कासित कर दिया जाता है, तो वह अपने पुराने कॉलेज लौटता है और अपने पूर्व कॉलेज के ख़िलाफ़ इंटर कॉलेज कप में जीत के लिए अपनी नई टीम का नेतृत्व करने की कसम खाता है, जिससे वह स्टूडेंट ऑफ़ द ईयर बन जाता है।

स्टूडेंट ऑफ़ द ईयर 2 की घोषणा नवंबर 2017 में की गई थी। शुरुआत में, मल्होत्रा और श्रॉफ़ को एक अलग फिल्म के लिए साथ काम करना था; जब उन्हें अंतिम स्क्रिप्ट असंतोषजनक लगी, तो उन्होंने इसे बदल दिया और इसे सीक्वल बनाने की योजना बनाई। यह सुतारिया और पांडे दोनों की पहली फ़िल्म है, और एक ऐसे कथानक का पीछा करती है जो अपने पूर्ववर्ती से असंबंधित है। फ़िल्म के लिए प्रधान फ़ोटोग्राफ़ी अप्रैल 2018 में देहरादून में शुरू हुई, और सितंबर 2018 में समाप्त हुई। फ़िल्म के साउंडट्रैक को विशाल-शेखर द्वारा संगीतबद्ध किया गया था, जिसके बोल अंविता दत्त गुप्तन, कुमार और वायु द्वारा लिखे गए थे, और इसे ज़ी म्यूज़िक कंपनी के बैनर के तहत रिलीज़ किया गया था।

स्टूडेंट ऑफ़ द ईयर 2 को 10 मई 2019 को भारत में रिलीज़ किया गया था। फ़िल्म को आमतौर पर आलोचकों से मिली-जुली समीक्षा मिली, जिसमें स्क्रिप्ट और अवास्तविक स्थिति को आलोचना मिली; श्रॉफ़ के एक्शन सीन्स की तारीफ़ हुई। 7 जून 2019 तक, 65–80 करोड़ के उत्पादन बजट के मुकाबले, इसने दुनिया भर में 97.81 करोड़ की कमाई की है।
घाटघर

घाटघर (Ghatghar) भारत के महाराष्ट्र राज्य के पुणे ज़िले में स्थित एक नगर है। यह पश्चिमी घाट में स्थित एक रमणीय पर्यटन क्षेत्र है।
शालिनी पांडे

शालिनी पांडे (जन्म 23 सितंबर 1994) एक भारतीय अभिनेत्री हैं जो मुख्य रूप से तमिल, तेलुगु और हिंदी फिल्मों में दिखाई देती हैं। उन्होंने एक तेलुगु फिल्म अर्जुन रेड्डी में अपनी शुरुआत के साथ खुद को स्थापित किया।
जांबुडा

== जांबुडा (जामनगर जिले का एक गांव)(jambuda) ==
जांबुडा (ગુજરાતી-જાંબુડા)(english-jambuda) जामनगर जिले का छोटासा गाव है। 

जांबुडा गांव में गढवी, पटेल, ब्राह्मण, कोली, भरवाड़, आदि समुदाय भातृभाव से निवास करते हैैं और यही सही मायनों में जांबुडा की धरोहर और विकास का कारण है। 

जांबुडा के उदार विचारों और शांति से प्रभावित होकर बहुत से बाहरी लोगों ने भी गांव को अपना घर बनाया है। यह गांव जामनगर शहर से 16 कि.मी. दुर जामनगर-राजकोट स्टेट हाइवे से थोड़ा ही दुर स्थित हैं और सैनिकस्कूल गुजरात जाने के रास्ते मे पड़ता है।
 नाम
जामुन के पेड़ बहुत होने और जामुन के विपुल मात्रा में उत्पादन होने के कारण गांव का नाम जांबुडा पड़ा यह अनुमान है ।
 स्थान एवं इतिहास 
यदुवंशप्रकाश नामक ग्रंथ के मुताबिक  1540 से 1562 के समय में जांबुडा का उल्लेख है, हालांकि जांबुडा गांव इससे भी प्राचिन होने के प्रमाण मिलते हैं।
 नोटेबल विजिटर 
गांव में अमरीकी  रूजवेल्ट , वडाप्रधान लालबहादुर शास्त्री, ‌मुख्यमंत्री केशुभाई पटेल, केबिनेट मंत्री पुरुषोत्तम रूपाला, बीजेपी अध्यक्ष लालकृष्ण आडवाणी, पूर्व शिक्षामंत्री आई के जाड़ेजा , नेता भुपेंद्रसिंह ‌चुडासमा, मोरारीबापू , डॉ प्रविण तोगड़िया ,भकत मीराबाई, राजा श्री जामसाहेब,आदी हस्तियां पधार चुके  है।
 परिवहन
जांबुडा में गुजरात राज्य परिवहन विभाग की बसें हर घंटे मिलती है , उपरांत प्राईवेट बस , टैक्सी , कार, रिक्शा, जेसे वाहन हर बीस मिनट पर मिलते हैं।

सबसे नजदीक रेलवे स्टेशन अलियाबाडा 

7 कि.मी है ।

सबसे नजदीक हवाई अड्डा जामनगर 22 कि.मी है ।
 उद्योग
गांव की तकरीबन ‌60% आबादी खेती पर प्रत्यक्ष या परोक्ष रूप से निर्भर है, बहुत-सी आबादी सरकारी एवं गैर-सरकारी क्षेत्रों में नोकरीया कर रही है।आबादी एक हिस्सा व्यापार करता  है और ट्रांसपोर्टिंग,फाइनांस ,कन्स्ट्रक्शन, टिचिंग, वगैरह वगैराह क्षेत्र का विकास बखुबी हुआं है।

गांव के लोग फ़िल्म निर्देशक,फिल्म कलाकार, गायक, साहित्यकार, एज्युकेशनिस्ट, डॉक्टर,इंजिनियरिंग, सी.ए., फार्मासिस्ट, क्लास वन-टु ओफिसर, पुलिस अधिकारी, शिक्षक, क्लार्क, थलसेना,नौसेना,वायुसेना, वकिल, नर्सिंगस्टाफ,ओटोमोबाईल,कृषिविज्ञान,जिओलॉजी,

पोलिटिक्स, आदिक्षेत्रों में सेवा प्रदान करते हैं।

गांव के गढवी और खोजा समुदाय के बहुत से लोग ब्रिटेन, फ्रांस, इटली, अमेरिका, कनाडा, युगांडा, कांगो, तंजानिया, केन्या, दक्षिण अफ्रीका, अंगोला, मोज़ाम्बीक, मेडागास्कर, मॉरिशस,जापान आदि देशों में बसते हैं।
 शिक्षा
जांबुडा में शिक्षाक्षेत्र का विकास मध्यम हुआ है 

यहां आंगनवाड़ी,सरकारी प्राइमरी स्कूल और हाईस्कूल उपलब्ध है जहां पर 10वी कक्षा तक का शिक्षण मुफ्त है। गांव के पास प्राइवेट स्कूल्स और डिप्लोमा कोलेज भी है वहां इंजिनियरिंग तक की पढ़ाई हो रही है। समय-समय पर NGO द्वारा महिला उन्नति के लिए  ट्रेनिंग क्लास भी अस्तित्व में होते हैं। जांबुडा में आजादी से पहले का पुस्तकालय आबादी के शिक्षा के प्रति लगाव दर्शाता है।
 मुख्यस्थान और सुविधाएं
स्थान : 

चांपलमाता मंदिर, संकटमोचन हनुमान मंदिर, खोडियारमाता मंदिर, शंकरवाडी मंदिर, बर्ड सैंचुरी रेंज 1, कामईमाता मंदिरखाखी मंदिर, जैन देरासर, लक्ष्मिनारायण मंदिर,‌ लाइब्रेरी, हिंगलाजमाता मंदिर, योगेश्वर मंदिर, गोपालनाथ हनुमान मंदिरकालिन्द्री नदी,सी.ऐच.सी. हेल्थ सेंटर, पोस्ट ओफिस, सरकारी और निजी स्कूल, निजी बैंक, लाइब्रेरी, कम्युनिटी हॉल, धर्मशाला, गौशाला, इत्यादि।
 अन्य जानकारी

* पीनकोड: 361120
* पोप्युलेशन : पुरुष : 1810, स्त्री :1697. कुल: 3507
दर्शन लाल जैन

दर्शन लाल जैन (जन्म 12 दिसंबर 1927) एक भारतीय सामाजिक कार्यकर्ता हैं, जिन्हें सामाजिक कार्यों में उनके योगदान के लिए 2019 में भारत के तीसरे सर्वोच्च नागरिक सम्मान पद्म भूषण से सम्मानित किया गया था। उन्हें युवा लड़कियों और आर्थिक रूप से परेशान बच्चों को शिक्षित करने के लिए जाना जाता है।

वे सरस्वती विद्या मंदिर, जगाधरी (1954), डीएवी कॉलेज फॉर गर्ल्स, यमुनानगर, भारत विकास परिषद हरियाणा, विवेकानंद रॉक मेमोरियल सोसाइटी, वनवासी कल्याण आश्रम हरियाणा, हिंदू शिक्षा समिति हरियाणा, गीता निकेतन आवासीय विद्यालय, कुरुक्षेत्र, और नंद लाल गीता विद्या मंदिर, अंबाला (1997) सहित हरियाणा के विभिन्न स्कूलों और कॉलेजों के संस्थापक हैं।
पाउली दाम

पाउली दाम (जन्म 4 अक्टूबर 1980) एक भारतीय अभिनेत्री हैं, जिन्होंने 2004 में अपने करियर की शुरुआत बंगाली टेलीविज़न धारावाहिक जिबोन नीयेहेला से की थी। उन्होंने तब बंगाली टेलीविज़न धारावाहिकों में काम किया जैसे कि तीथिर अतीथी और सोनार हरिन; पूर्व ईटीवी बांग्ला पर छह साल तक चला। दाम ने कोलकाता में अपना बचपन बिताया, राजाबाजार साइंस कॉलेज से रसायन विज्ञान में स्नातकोत्तर की डिग्री हासिल की। शुरू में, वह एक रासायनिक शोधकर्ता या पायलट बनना चाहती थी। सुदेशना रॉय और अभिजीत गुहा द्वारा निर्देशित उनकी पहली बंगाली फ़िल्म- टीन यारी कथा, 2004 में शुरू हुई, लेकिन 2012 तक रिलीज़ नहीं हुई। पाउली दाम की पहली फ़िल्म अग्निपरीक्षा थी, जिसका निर्देशन रबी किन्गी ने किया था। 2006 और 2009 के बीच, वह पांच बंगाली फिल्मों में दिखाई दी, जो गौतम घोष द्वारा निर्देशित 2009 कालबेला के साथ प्रमुखता में आई।

2011 में, उन्हें बंगाली फिल्म चत्रक में उनकी भूमिका के लिए अंतर्राष्ट्रीय पहचान मिली। [1] फिल्म को कान्स फिल्म फेस्टिवल में प्रदर्शित किया गया था और टोरंटो और यू.के. में फिल्म समारोहों में भी 2012 में, पाउली दाम ने हेट स्टोरी में बॉलीवुड में शुरुआत की और विक्रम भट्ट की अंकुर अरोड़ा मर्डर केस में भी दिखाई दी, जो सोहेल तातारी द्वारा निर्देशित थी। 2016 में हैदराबाद बंगाली फिल्म फेस्टिवल में नाटोकर मोटो में उनके प्रदर्शन के लिए उन्होंने सर्वश्रेष्ठ अभिनेत्री का व्यूअर्स चॉइस अवार्ड जीता।
बंटवाल

<ns>0</ns>
 <id>1078589</id>
 <revision>
 <id>4528355</id>
 <parentid>4306686</parentid>
 <timestamp>2020-03-02T04:43:07Z</timestamp>
 <contributor>
 <username>Hunnjazal</username>
 <id>6502</id>
 </contributor>
 <minor />
 <comment> द्वारा श्रेणी:दक्षिण कन्नड़ ज़िले के नगर जोड़ी</comment>
 <model>wikitext</model>
 <format>text/x-wiki</format>

बंटवाल (Bantwal) भारत के कर्नाटक राज्य के दक्षिण कन्नड़ ज़िले में स्थित एक नगर है। प्रशासनिक दृष्टि से यह एक तालुका का दर्जा रखता है। बंटवाल नेत्रवती नदी के किनारे बसा हुआ है और यहाँ अधिकांश लोग तुलू भाषा बोलते हैं। राष्ट्रीय राजमार्ग ७३ यहाँ से गुज़रता है और यहाँ एक रेलवे स्टेशन भी है।
तामिया

तामिया, भारतीय राज्य मध्य प्रदेश के छिंदवाड़ा जिले में एक गाँव और इसी नाम की तहसील का मुख्यालय है। यह अपनी प्राकृतिक सुंदरता और शांत वातावरण के लिए प्रसिद्ध है और इसलिए इसे "मिनी पचमढ़ी" के नाम से भी जाना जाता है। कुछ ब्रिटिश कालीन दस्तावेज़ों के हवाले से यह भी कहा जाता है कि इसे मध्य प्रदेश का पहला हिल स्टेशन बनाने की योजना थी, जबकि वर्तमान में मध्य प्रदेश का प्रसिद्ध हिल स्टेशन पचमढ़ी है जो होशंगाबाद जिले में स्थित है।

गोंड और भरिया जनजाति के लोगों का निवासस्थल पातालकोट घाटी इसी तहसील के अंतर्गत है। यहाँ से कुछ ही दूरी पर तामिया जलाशय है। यह स्थान अपनी विशिष्ट वनस्पतियों के लिए भी महत्वपूर्ण माना जाता है।
वाड़पाड़ी

वाड़पाड़ी (Vazhapadi) भारत के तमिल नाडु राज्य के सेलम ज़िले में स्थित एक नगर है। राष्ट्रीय राजमार्ग ७९ यहाँ से गुज़रता है।
हंस-वर्नर गेसमैन

अंगूठाकार|फ्रेम|दाएँ|हंस-वर्नर गेसमैन
हंस-वर्नर गेसमैन (जन्म 24 मार्च 1950 को डुइसबर्ग में) एक जर्मन मनोवैज्ञानिक, मनोविज्ञान के संस्थापक और विश्वविद्यालय शिक्षक है।
रूस में मानवतावादी मनोविज्ञान और विश्वविद्यालय शिक्षक है।
गांधीवादी समाजवाद

गांधीवादी समाजवाद महात्मा गांधी के सिद्धांतों की राष्ट्रवादी व्याख्या पर आधारित समाजवाद की शाखा है। गांधीवादी समाजवाद मुख्य रूप से गांधी की लिखी किताब "हिंद स्वराज" पर केंद्रित है। 

राजनीतिक और आर्थिक शक्ति का विकेंद्रीकरण, प्रौद्योगिकी के आधुनिकीकरण और बड़े पैमाने पर औद्योगीकरण की ओर परंपरागत रूप से अनिच्छा, और साथ ही स्वरोजगार और आत्मनिर्भरता पर ज़ोर देना गांधीवादी समाजवाद की प्रमुख विशेषताएं हैं। 

भारतीय जनता पार्टी (भाजपा) के नेता अटल बिहारी वाजपेयी, और पार्टी के कई अन्य नेताओं ने गांधीवादी समाजवाद को पार्टी के लिए एक अवधारणा के रूप में स्वीकार किया था।
शम्भुनाथ पण्डित

शम्भुनाथ पण्डित (१८२० -- ६ जून १८६७) बंगाल के नवजागरण के उल्लेखनीय व्यक्ति थे जो कोलकाता उच्च न्यायालय प्रथम भारतीय न्यायधीश बने।

उनका जन्म कोलकाता में हुआ था। पिता सदाशिव पण्डित काश्मीरी पण्डित मूल के थे।
पाम्बन पुल

पाम्बन पुल (Pamban Bridge) भारत के तमिल नाडु राज्य में पाम्बन द्वीप को मुख्यभूमि से जोड़ने वाला एक रेलवे सेतु है। यह अगस्त १९११ से बनना शुरु हुआ और इसका उदघाटन 24 फ़रवरी 1914 में हुआ था। तब यह भारत का एकमात्र समुद्री सेतु था। यह सन् 2010 में बान्द्रा-वर्ली समुद्रसेतु के खुलने तक भारत का सबसे लम्बा समुद्री सेतु रहा। सन् 1988 में रेल पुल से समांतर एक सड़क पुल भी बनाया गया जो राष्ट्रीय राजमार्ग ८७ का भाग है।
राधा कृष्णा किशोर

राधा कृष्णा किशोर भारतीय जनता पार्टी के सदस्य के रूप में झारखंड राज्य के छतरपुर ब्लॉक से विधायक चुने गए हैं, जिसके लिए वह मुख्य सचेतक हैं ।
हरि निवास महल

thumb|हरि निवास महल|200px
हरि निवास महल भारत के जम्मू में एक महल है। इसके एक तरफ तवी नदी है और दूसरी तरफ त्रिकुटा पहाड़ियां है।
नर्मदा प्रसाद प्रजापति

नर्मदा प्रसाद प्रजापति (एन॰ पी॰ प्रजापति) भारतीय राष्ट्रीय कांग्रेस के राजनीतिज्ञ हैं। वर्तमान में ये मध्यप्रदेश विधानसभा के अध्यक्ष हें।

प्रजापति मध्यप्रदेश की गोटेगाँव विधानसभा का प्रतिनिधित्व करते हैं।
मैना टुडू

मैना टुडू (जन्म:११ मार्च १९८५) एक भारतीय लेखिका हैं। ओड़िशा की रहने वाली मयूरभंज जिला आंधारिया की संताली भाषा की भारतीय लेखिका हैं।

==संदर्भ==
करण सोनी

करण सोनी (जन्म ८ जनवरी १९८९) एक भारतीय-अमेरिकी अभिनेता हैं। वह २०१६ की फिल्म "डेडपूल" और इसके २०१८ के सीक्वल "डेडपूल 2" में दोपिंदर की भूमिका निभाने के लिए जाने जाते हैं।
सतीश पूनिया

"डाॅ.सतीश पूनिया" भारतीय राजनीतिज्ञ तथा वर्तमान में राजस्थान से भारतीय जनता पार्टी के प्रदेशाध्यक्ष हैं। वे वर्तमान राजस्थान विधानसभा में आमेर विधानसभा क्षेत्र से विधायक हैं। वे भारतीय जनता पार्टी के राजनेता हैं। वे राजस्थान भारतीय जनता युवा मोर्चा के अध्यक्ष रह चुके हैं।

सतीश पूनिया एक भारतीय राजनीतिज्ञ तथा वर्तमान में राजस्थान से भारतीय जनता पार्टी के प्रदेशाध्यक्ष हैं। वे वर्तमान राजस्थान विधानसभा में आमेर विधानसभा क्षेत्र से विधायक हैं। वे भारतीय जनता पार्टी के राजनेता हैं। वे राजस्थान भारतीय जनता युवा मोर्चा के अध्यक्ष रह चुके हैं।

राष्ट्रीय स्वयं सेवक रहे सतीश पूनिया 1992 के दौरान भाजपा से जुड़े। उन्होंने साल 1998 से 1998 तक भाजपा युवा मोर्चा, जो कि भाजपा की युवा इकाई है, का अध्यक्ष के तौर नेतृत्व किया। इसके बाद उन्होंने साल 2000 में भाजपा के टिकट पर चुरू जिले की सादुलपुर से चुनाव लड़ा। वर्ष 2013 में उन्होंने जयपुर की आमेर सीट से भाग्य आजमाया, किंतु कुछ वोटों से हार का सामना करना पड़ा। 2018 के विधानसभा चुनाव में आमेर विधानसभा सीट से पहली बार विधायक बनकर राजस्थान की विधानसभा में पहुंचे । 

इस दौरान सतीश पूनिया ने संगठन में काम करते हुये अपनी क्षमताओं का परिचय दिया और विभिन्न पदों पर रहे। अध्यक्ष बनने से पहले सतीश पूनिया भाजपा वरिष्ठ प्रवक्ता थे। उन्होंने सदस्यता अभियान की सफलतम बागडोर संभाली। विधानसभा चुनाव के दौरान वह प्रचार समिति के सह संयोजक भी रहे।
निवेदिता रघुनाथ भिड़े

डॉ निवेदिता रघुनाथ भिड़े (जन्म:) भारत की एक सामाजिक कार्यकर्ता हैं। वे सम्प्रति विवेकानन्द केन्द्र, कन्याकुमारी की उपाध्यक्ष हैं। सन २०१७ में भारत सरकार ने उन्हें पद्मश्री से सम्मानित किया था।

"पद्मश्री' सुश्री निवेदिता रघुनाथ भीड़े 1977 से कन्याकुमारी स्थित विवेकानन्द केन्द्र से जुड़ी हुई हैं। वह केन्द्र में आजीवन कार्यकर्ता के रूप में अपनी सेवाएं देती रही हैं। इनका ध्यान शिक्षा, कौशल, प्रशिक्षण एवं चरित्र निर्माण पर केन्द्रित रहता है। डॉ निवेदिता ने स्वामी विवेकानन्द की प्रासंगिकता पर भारत सहित विश्व के विभिन्न देशों में व्याख्यान दिये है।

वे भारतीय शिक्षा पद्धति के सन्दर्भ में केन्दर के जीवनव्रतियों तथा विवेकानन्द केन्दर विद्यालयों के शिक्षकों के परशिक्षण में महत्वपूर्ण भूमिका निभा चुकी हैं। इसके साथ ही भारत के उत्तर-पूर्व में भारत की संस्कृति के पुनरुत्थान में कार्यरत गुवाहाटी में विवेकानंद केंद्र संस्कृति संस्थान के निर्माण में महत्वपूर्ण भूमिका रही है। उन्होंने दक्षिण भारत के सुदूर ग्रामीण क्षेत्रों में आदिवासी विद्यार्थियों के बीच रहकर उन्हें देश और संस्कृति की शिक्षा देना तथा अंतरराष्ट्रीय स्तर पर यूनेस्को द्वारा शिक्षा में नवाचार हेतु पर भारत का प्रतिनिधित्व ऑस्ट्रेलिया में किया है। राष्ट्रीय एवं अंतर्राष्ट्रीय स्तर पर उनकी अनेक पुस्तकें प्रकाशित हो चुकी हैं।
नालागढ़

नालागढ़ (Nalagarh) भारत के हिमाचल प्रदेश राज्य के सोलन ज़िले में स्थित एक नगर है।
भारत-मोजाम्बिक संबंध

भारत-मोजाम्बिक संबंध भारत और मोजांबिक के बीच वर्तमान और ऐतिहासिक संबंधों को दर्शाते हैं। भारत का मापुटो में एक उच्चायुक्त स्थित है और मोजाम्बिक का एक उच्चायुक्त नई दिल्ली में स्थित है।
कंगसाबती नदी

कंगसाबती नदी (Kangsabati River) भारत के पश्चिम बंगाल राज्यों में बहने वाली एक नदी है। यह छोटा नागपुर पठार में पुरुलिया ज़िले में झालदा के समीप स्थित मुरग्राम बस्ती के पास उत्पन्न होती है और बाँकुड़ा ज़िले व पश्चिम मेदिनीपुर ज़िले से गुज़रकर बंगाल की खाड़ी में बह जाती है।
जुनगा

जुनगा हिमाचल प्रदेश के शिमला जिला का एक कस्बा है और यह उप-तहसील भी है।
एक्स फ़ोर्स

दाएँ|अंगूठाकार|258x258पिक्सेल| भारत में चीनी सेना कमांडर सुन ली-जेन
अंगूठाकार|250x250पिक्सेल| भारत में अमेरिकी सुसज्जित चीनी सेना।
एक्स फ़ोर्स चीन की राष्ट्रीय क्रांतिकारी सेना के अभियान बल के हिस्से को दिया गया नाम था जो 1942 में बर्मा से भारत में वापस आया। च्यांग काई-शेक ने 1942 में जापानियों को वापस खदेड़ने में अंग्रेजों की सहायता के लिए युन्नान से बर्मा में सेना भेजी। ये चीनी सेनाएं बँट गईं और बर्मा से बाहर निकलकर इन सेनाओं ने भारत में प्रवेश किया। इन्हें बिहार के रामगढ़ छावनी (अब झारखंड राज्य में) में विभाजित किया गया था, जो पाँच-डिवीजन स्ट्रेंथ (चीनी नई 30 वीं, नई 22 वीं, नई 38 वीं, 14 वीं और 50 वीं डिवीज़न) तक लाई गई थी, और फिर से अमेरिकी उपकरण और हथियारों से सुसज्जित और उन्हीं के द्वारा प्रशिक्षित की गई थी, हालाँकि इसका ख़र्च अंग्रेज़ों ने उठाया था। 

इन पाँचों डिविजनों में से प्रत्येक में क़रीब 15,000 सैनिक थे, यानी कुल 75,000 सैनिक। 1942-45 के दौरान चीनी सेना के अभियान में इन डिविजनों ने महत्वपूर्ण भूमिका निभाई।
पुणे सार्वजनिक सभा

पुणे सार्वजनिक सभा, ब्रिटिश भारत का एक सामाजिक संगठन था जो भारत की सरकार और लोगों के बीच मध्यस्थ के रूप में काम करने और किसानों के कानूनी अधिकारों को लोकप्रिय बनाने के उद्देश्य से शुरू हुआ था। यह 2 अप्रैल 1870 को 6000 व्यक्तियों द्वारा चुने गए 95 सदस्यों के निर्वाचित निकाय के रूप में शुरू हुआ। यह संगठन भारतीय राष्ट्रीय कांग्रेस का अग्रदूत था जिसने अपने पहले सत्र की शुरुआत महाराष्ट्र से ही की थी। पुणे सार्वजनिक सभा ने बाल गंगाधर तिलक सहित भारतीय स्वतंत्रता संग्राम को राष्ट्रीय कद के कई प्रमुख नेता प्रदान किया। इसका निर्माण 1867 में एस. एच. चिप्लुंकर, गणेश वासुदेव जोशी, महादेव गोविन्द रानडे, आदि द्वारा किया गया था।

औंध राज्य के शासक, भवनराव श्रीनिवासराव पंत प्रणीतिधि संगठन के पहले राष्ट्रपति थे। कई प्रतिष्ठित हस्तियों जैसे बाल गंगाधर तिलक, गोपाल हरि देशमुख, महर्षि अन्नासाहेब पटवर्धन, आदि ने संगठन के अध्यक्ष के रूप में कार्य किया।

2016 में, मीरा पावगी को संगठन की पहली महिला अध्यक्ष के रूप में चुना गया।
ब्रह्मदेव कुमावत

ब्रह्मदेव हरदेव कुमावत (जन्म: ३० नवम्बर १९५९, भारत) भारतीय राष्ट्रीय कांग्रेस के एक भारतीय राजनेता (राजनीतिज्ञ) है और राजस्थान सरकार में पूर्व संसदीय सचिव (राज्य मंत्री) थे।। सन् २००८-२०१३ में ब्रह्मदेव कुमावत निर्दलीय रूप से मसूदा विधान सभा निर्वाचन क्षेत्र से राजस्थान विधान सभा के सदस्य (विधायक) थे।
==सन्दर्भ==
झारखंड दिसोम पार्टी

भारत में झारखंड दिसोम पार्टी एक राजनीतिक पार्टी थी। पार्टी की स्थापना 2002 में भारतीय जनता पार्टी के सांसद सालखन मुर्मू ने की थी। पार्टी आदिवासी लोगों के अधिकारों के लिए काम करती है। उदाहरण के लिए पार्टी आदिवासियों के लिए अधिक कोटा और आरक्षण के लिए काम करती है।

2003 में, जेडीपी ने "झारखंड फ्रंट" को चार अन्य पार्टियों अर्थात् झारखंड पीपुल्स पार्टी, झारखंड पार्टी (नरेन), झारखंड पार्टी (होरो) और झारखंड विकास पार्टी के साथ मिलकर लॉन्च किया।

2004 में लोकसभा चुनाव में, जेडीपी ने पश्चिम बंगाल से चार, बिहार से दो और झारखंड से एक उम्मीदवार को उतारा।

झारखंड दिसोम पार्टी महाराष्ट्र में उत्तर भारतीयों के खिलाफ राज ठाकरे की महाराष्ट्र नवनिर्माण सेना के आंदोलन का समर्थन करती है।

अगस्त 2014 में, झारखंड के पूर्व मुख्यमंत्री अर्जुन मुंडा की मौजूदगी में सालखन मुर्मू ने अपनी झारखंड दिसोम पार्टी का भाजपा में विलय किया।
तीर्थहल्ली

तीर्थहल्ली (Thirthahalli) भारत के कर्नाटक राज्य के शिमोगा ज़िले में स्थित एक नगर है। यह तुंगा नदी के किनारे पश्चिमी घाट क्षेत्र में बसा हुआ एक रमणीय स्थान है।
सुरवरम सुधाकर रेड्डी

सुरवरम सुधाकर रेड्डी, भारतीय कम्युनिस्ट पार्टी (सीपीआई) के महासचिव थे। वह भारत की 12वीं और 14वीं लोकसभा के सदस्य थे। उन्होंने तेलंगाना के नलगौंडा लोक सभा निर्वाचन क्षेत्र का प्रतिनिधित्व करते थे। 25 मार्च 1942 को हैदराबाद में जन्मे, उनकी शिक्षा नगरपालिका हाई स्कूल और कर्नल मेमोरियल हाई स्कूल कुरनूल में हुई। उन्होंने 1964 में उस्मानिया कॉलेज, कुरनूल से इतिहास में बीए किया और वर्ष 1967 में हैदराबाद के उस्मानिया यूनिवर्सिटी लॉ कॉलेज से एलएलबी किया।

जब वह 15 वर्ष के थे, तो वह आंध्र प्रदेश के कुरनूल में अपने स्कूल के लिए ब्लैकबोर्ड, चाक और किताबें मांगने वाले आंदोलन में एक महत्वपूर्ण व्यक्ति बने। आंदोलन फैल गया और कुरनूल के कई स्कूलों ने इसी तरह की मांग उठानी शुरू कर दी। रेड्डी को बाद में नलगोंडा संसदीय क्षेत्र से दो बार चुना गया था। कई जन संघर्षों के नेता, और व्यापक रूप से पार्टी के भीतर और बाहर उनकी प्रशंसा की गई।

उन्हें 31 मार्च 2012 को 21वीं पार्टी कांग्रेस में भारतीय कम्युनिस्ट पार्टी (CPI) के महासचिव के रूप में सेवा देने के लिए चुना गया था। उन्होंने पहले संसद के सदस्य रहते हुए श्रम संबंधी संसदीय स्थायी समिति के अध्यक्ष के रूप में कार्य किया है।
साबरमती रेल्वे स्टेशन

दाएँ|अंगूठाकार|साबरमती रेल्वे स्टेशन
साबरमती जंक्शन एक रेलवे स्टेशन है, जो मुख्य अहमदाबाद रेलवे स्टेशन से केवल ३ किमी दूर स्थित है। यह अहमदाबाद - मेहसाणा रेलवे लाइन पर एक जंक्शन है। यह स्टेशन महात्मा गांधी द्वारा स्थापित साबरमती आश्रम के लिए अधिक प्रसिद्ध है। साबरमती स्टेशन से मेहसाणा जाने वाली ट्रेन के लिए मीटर गेज और अहमदाबाद जाने वाली सभी ट्रेनों के लिए ब्रॉड गेज ट्रैक हैं। साबरमती के मीटर गेज टर्मिनस को महात्मा गांधी की याद में गांधीग्राम नाम दिया गया है। साबरमती में पैसेंजर ट्रेन के लिए एक विशेष यार्ड है। अहमदाबाद शहर के पश्चिमी भाग में स्थित स्टेशन को दिल्ली जाने वाली ट्रेन के लिए एक अतिरिक्त टर्मिनल बनाने का प्रस्ताव है। इसके अलावा, इस स्टेशन को अहमदाबाद में एक वैकल्पिक स्टेशन के रूप में विकसित करने की योजना है।
हरीश चन्द्र कुमावत

हरीश चन्द्र कुमावत (अन्य नाम: हरीश कुमावत; जन्म: ३ अप्रैल १९४४, ब्रिटिश भारत) भारतीय जनता पार्टी के भारतीय राजनेता और राजस्थान शिल्प एवं माटी कला बोर्ड के अध्यक्ष (राज्य मंत्री) थे। कुमावत नावां विधानसभा क्षेत्र (राजस्थान) से चार बार विधायक (राजस्थान विधान सभा के सदस्य) रह चुके है और प्रथम बार सन् १९८५ में निर्वाचित हुए। नागौर ज़िले में भारतीय जनता पार्टी को खड़ा करने के कारण, इनको नागौर भाजपा का भीष्म पितामह कहा जाता हैं।

*राजस्थान विधान सभा के सदस्य उम्मीदवार (२०१८)
मंडुआडीह रेलवे स्टेशन

बनारस रेलवे स्टेशन (पूर्व नाम – मंडुआडीह रेलवे स्टेशन) भारत के उत्तर प्रदेश राज्य में वाराणसी के मंडुआडीह क्षेत्र में स्थित है। यह वाराणसी का एक टर्मिनल स्टेशन भी है। वाराणसी जंक्शन पर भारी भीड़ के कारण रेलवे एक उच्च सुविधा वाले टर्मिनल के रूप में विकसित किया गया है। हाल ही में बनारस रेलवे स्टेशन में भारत का राष्ट्रीय ध्वज फहराया गया। 

पूर्वोत्तर रेलवे के अन्तर्गत आने वाला यह स्टेशन वाराणसी जंक्शन के समीप है। यहाँ से होकर वाराणसी से प्रयागराज जंक्शन का मुख्य रेलमार्ग जाता है।
ग्वालियर व्यापार मेला

अंगूठाकार|300x300पिक्सेल|ग्वालियर मेले में झूले।
ग्वालियर व्यापार मेला ग्वालियर में आयोजित किया जाने वाला उत्तर भारत में एक बड़ा व्यापार मेला है। इसकी शुरुआत 1905 में ग्वालियर के तत्कालीन राजा, महाराज माधोराव सिंधिया ने की थी। आज यह एशिया का सबसे बड़ा व्यापार मेला है।
चंडीमढ़

::"अगर आप पंजाब व हरियाणा की राजधानी ढूंढ रहे हैं तो चंडीगढ़ का लेख देखें"

चंडीमढ़ (Chandimarh) भारत के जम्मू और कश्मीर राज्य के पुंछ ज़िले का एक गाँव है। यहाँ से उत्तर में सूरनकोट और दक्षिण में थनामंडी है। पास ही नूरी छम्ब जलप्रपात है।
चंदमा कलां

चंदमा कलां राजस्थान के जयपुर जिले के फागी तहसील में आईएलआरसी माधोराजपुरा में स्थित एक गांव है। 

२०११ की जनगणना के आधार पर, चंदमा कलां में, २,२८७ (५०.५९% पुरुष और ४९.४१% महिला) की कुल आबादी के साथ ३२७ घर हैं। गाँव का कुल क्षेत्रफल ११.९८ वर्ग किलोमीटर है। गाँव में २ प्राथमिक विद्यालय और एक डाकघर है।
क्लाउडिया लेटीजिया

क्लाउडिया लेटीजिया (जन्म22 मार्च 1979) एक इतालवी अभिनेत्री और फ़ैशन मॉडल हैं।

श्रेणी:1979 में जन्मे लोग
श्रेणी:जीवित लोग
श्रेणी:इतालवी फ़िल्म अभिनेता
ऑक्टोपसी

ऑक्टोपसी 1983 की एक जासूसी फिल्म है और "जेम्स बॉन्ड" श्रृंखला में तेरहवें एऑन प्रोडक्शंस द्वारा निर्मित है, और रॉजर मूर को काल्पनिक एमआई 6 एजेंट जेम्स बॉन्ड के रूप में छठे स्थान पर रखा गया है। यह जॉन ग्लेन द्वारा निर्देशित किया गया था और पटकथा जॉर्ज मैकडोनाल्ड फ्रेजर, रिचर्ड मैबम और माइकल जी। विल्सन द्वारा लिखी गई थी। 

फिल्म का शीर्षक इयान फ्लेमिंग के लघु कहानी संग्रह "ऑक्टोपुसी और द लिविंग डेलाइट्स" में एक लघु कहानी से लिया गया है, हालांकि फिल्म का कथानक मूल है। हालाँकि, यह फ्लेमिंग की लघु कहानी "द प्रॉपर्टी ऑफ़ ए लेडी" (1967 में शामिल और बाद के "ऑक्टोपसी और द लिविंग डेलाइट्स" ) से प्रेरित एक दृश्य शामिल करता है, जबकि लघु कहानी "ऑक्टोपसी" की घटनाओं का एक हिस्सा है शीर्षक चरित्र की पृष्ठभूमि और उसके द्वारा सुनाई गई हैं। 

बॉन्ड को एक सामान्य का अनुसरण करने का कार्य सौंपा गया है जो सोवियत सरकार से गहने और अवशेष चुरा रहा है। यह उसे एक अमीर अफगान राजकुमार, कमाल खान और उसके सहयोगी ऑक्टोपुसी और एक परमाणु हथियार के उपयोग के साथ पश्चिमी यूरोप में निरस्त्रीकरण के लिए मजबूर करने की साजिश की खोज की ओर ले जाता है। 

"ऑक्टोपुसी" का निर्माण अल्बर्ट आर। ब्रोकोली और माइकल जी। विल्सन द्वारा किया गया था, और उसी वर्ष गैर- एऑन बॉन्ड फिल्म "नेवर से नेवर अगेन के" रूप में रिलीज़ किया गया था। फिल्म ने अपने $ 27.5 मिलियन के बजट के खिलाफ $ 187.5 मिलियन की कमाई की और मिश्रित समीक्षा प्राप्त की, जिसमें एक्शन दृश्यों और स्थानों के लिए निर्देशित किया गया, और आलोचना के लिए साजिश और हास्य को लक्षित किया गया; शीर्षक चरित्र के मौड एडम्स का चित्रण भी ध्रुवीकृत प्रतिक्रियाओं को आकर्षित करता है।
द इटर्नल्स

द इटर्नल्स (अंग्रेज़ी: "The Eternals") एक आगामी अमेरिकी सुपर हीरो फिल्म है, जो इसी नाम की मार्वल कॉमिक्स की दौड़ पर आधारित है। मार्वल स्टूडियोज़ द्वारा निर्मित और वॉल्ट डिज़नी स्टूडियोज़ मोशन पिक्चर्स द्वारा वितरित, यह मार्वल सिनेमैटिक यूनिवर्स में 25वीं फ़िल्म होने का इरादा है। फिल्म का निर्देशन क्लो झाओ ने किया है, जो मैथ्यू और रयान फिरपो द्वारा लिखी गई है, और इसमें एंजेलिना जोली, रिचर्ड मैडेन, कुमैल नानजियानी, लॉरेन रिडालॉफ, ब्रायन टायर हेनरी, सलमान हायेक, लिया मैकहॉग, डॉन ली, बैरी केओघान, जेम्मा सहित कलाकारों की टुकड़ी शामिल है।